CELEX: 32000D0012(01)
Language: fi
Date: 2000-11-10 00:00:00
Title: 2001/150/EY: Euroopan keskuspankin päätös, tehty 10 päivänä marraskuuta 2000, Euroopan keskuspankin säädösten ja oikeudellisten asiakirjojen julkaisemisesta (EKP/2000/12)

Avis juridique important

|

32001D0150

2001/150/EY: Euroopan keskuspankin päätös, tehty 10 päivänä marraskuuta 2000, Euroopan keskuspankin säädösten ja oikeudellisten asiakirjojen julkaisemisesta (EKP/2000/12)  

Virallinen lehti nro L 055 , 24/02/2001 s. 0068 - 0068

Euroopan keskuspankin päätös,tehty 10 päivänä marraskuuta 2000,Euroopan keskuspankin säädösten ja oikeudellisten asiakirjojen julkaisemisesta(EKP/2000/12)(2001/150/EY)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") ja erityisesti sen 10.4, 34.1 ja 34.2 artiklan,ottaa huomioon Euroopan keskuspankin (EKP) yleisneuvoston myötävaikutuksen,sekä katsoo seuraavaa:(1) Euroopan keskuspankki (jäljempänä "EKP") pitää Euroopan keskuspankkijärjestelmää (jäljempänä "EKPJ") koskevan lainsäädännön avoimuuden lisäämistä erittäin tärkeänä, minkä vuoksi yleisölle pitäisi tarjota mahdollisuus tutustua EKP:n hyväksymiin säädöksiin ja oikeudellisiin asiakirjoihin, vaikka Euroopan yhteisön perustamissopimuksessa tai perussäännössä ei siihen velvoitetakaan.(2) Avoimuus toteutuu parhaiten siten, että EKP:n säädökset ja oikeudelliset asiakirjat julkaistaan Euroopan yhteisöjen virallisessa lehdessä kaikilla virallisilla kielillä,ON PÄÄTTÄNYT SEURAAVAA:1 artiklaTäten julkaistaan perussäännön 52 artiklan täytäntöönpanosta 3 päivänä marraskuuta 1998 annetut suuntaviivat EKP/1998/NP10 (tämän päätöksen liite I), luvasta laskea liikkeeseen kansallisia seteleitä siirtymäaikana 22 päivänä huhtikuuta 1999 annetut suuntaviivat EKP/1999/NP11 (tämän päätöksen liite II), yhteisistä säännöistä ja vähimmäisvaatimuksista Euroopan keskuspankin kansallisten keskuspankkien avustuksella keräämien yksittäisten tilastotietojen luottamuksellisuuden suojaamiseksi 22 päivänä joulukuuta 1998 annetut suuntaviivat EKP/1998/NP28 (tämän päätöksen liite III), ulkopuolisen tilintarkastajan nimittämisestä Euroopan keskuspankkiin ja tilintarkastajan toimikauden pituudesta 19 päivänä kesäkuuta 1998 tehty päätös EKP/1998/NP1 (tämän päätöksen liite IV), Euroopan keskuspankin tiettyjen tehtävien hoitamisesta keskipitkän ajan rahoitustuen myöntämiseksi jäsenvaltioiden maksutaseille 1 päivänä joulukuuta 1998 tehty päätös EKP/1998/NP15 (tämän päätöksen liite V) ja setelien liikkeeseen laskemisesta aiheutuneiden kustannusten kirjaamisesta 8 päivänä huhtikuuta 1999 annettu suositus EKP/1999/NP7 (tämän päätöksen liite VI).2 artiklaTämä päätös julkaistaan Euroopan yhteisöjen virallisessa lehdessä.Tehty Frankfurt am Mainissa 10 päivänä marraskuuta 2000.EKP:n puheenjohtajaWillem F. Duisenberg